**ΔΕΛΤΙΟ ΤΥΠΟΥ**

Λαμία, 25 Νοεμβρίου 2024

**Διεθνής Ημέρα για την Εξάλειψη της Βίας κατά των Γυναικών:**

**Συνέντευξη τύπου για την παρουσίαση video clip του τραγουδιού**

**«Τακούνια για Καρφιά»**

 Συνέντευξη τύπου με αφορμή τη Διεθνή Ημέρα για την Εξάλειψη της Βίας κατά των Γυναικών πραγματοποιήθηκε σήμερα, Δευτέρα 25 Νοεμβρίου, στο Δημαρχείο Λαμίας.

 Το παρών στη συνέντευξη έδωσαν ο Αναπληρωτής Δημάρχου, Αντιδήμαρχος Γιώργος Ποντίκας, η μαέστρος του Μουσικού Σχολείου Λαμίας, Μάιρα Παπαποστόλου και η ψυχολόγος, Ιωάννα Σκυλίτση, εκπροσωπώντας τα στελέχη του Ξενώνα Φιλοξενίας Γυναικών του Δήμου Λαμιέων.

 Ο Αναπληρωτής Δημάρχου, Αντιδήμαρχος Γιώργος Ποντίκας, στο μήνυμά του για τη Διεθνή Ημέρα, ανέφερε σχετικά: *«Η 25η Νοεμβρίου, δεν είναι μόνο μια υπενθύμιση για ένα σοβαρό πρόβλημα που μας σοκάρει καθημερινά. Είναι μια ευκαιρία να δεσμευτούμε, ως κοινωνία, για δράση. Η βία κατά των γυναικών δεν είναι ιδιωτική υπόθεση. Είναι μια κατάφωρη παραβίαση θεμελιωδών ανθρωπίνων δικαιωμάτων και ως τέτοια την καταγγέλλουμε.*

 *Ως Δήμος, δεσμευόμαστε να συνεχίσουμε να στηρίζουμε και να ενισχύουμε τις Δομές και*

**ΣΥΝΕΧΙΣΗ ΛΕΙΤΟΥΡΓΙΑΣ ΞΕΝΩΝΑ ΦΙΛΟΞΕΝΙΑΣ ΚΑΚΟΠΟΙΗΜΕΝΩΝ ΓΥΝΑΙΚΩΝ ΔΗΜΟΥ ΛΑΜΙΕΩΝ**

 **ΟΠΣ 6002732 - Ε.Π. «ΣΤΕΡΕΑ ΕΛΛΑΔΑ 2021-2027»**

 

*τις Υπηρεσίες που προστατεύουν γυναίκες - θύματα και τα παιδιά τους. Δομές που λειτουργούν ως ασφαλή καταφύγια για κάθε γυναίκα που χρειάζεται υποστήριξη. Παράλληλα, επενδύουμε στην ενημέρωση και την ευαισθητοποίηση, για να συμβάλλουμε στην αντιμετώπιση του προβλήματος. Παράδειγμα αποτελεί η συνεργασία του Ξενώνα μας με το Μουσικό Σχολείο Λαμίας από την οποία προέκυψε video clip του τραγουδιού «Τακούνια για Καρφιά» που αποτυπώνει με ηχηρό τρόπο την έμφυλη βία.*

*Να ευχαριστήσω τον Διευθυντή του Μουσικού Σχολείου Οδυσσέα Γκοτζαμάνη που υποστήριξε την πρωτοβουλία μας, την μαέστρο Μάιρα Παπαποστόλου που το αποτύπωσε μοναδικά και φυσικά το μεγαλύτερο ευχαριστώ αξίζουν τα παιδιά του Μουσικού Σχολείου τα οποία το παρουσίασαν με εξαιρετικό τρόπο.*

*Να ευχαριστήσω όμως και όλα τα στελέχη μας, που εργάζονται καθημερινά για την πρόληψη και την αντιμετώπιση της βίας κατά των γυναικών. Κλείνοντας, ας στείλουμε ένα ηχηρό μήνυμα: δεν σιωπούμε μπροστά στη βία, στηρίζουμε κάθε γυναίκα που τη βιώνει και τη διαβεβαιώνουμε ότι καμιά δεν είναι μόνη*».

Με αφορμή τη Διεθνή Ημέρα, ο Ξενώνας Φιλοξενίας Γυναικών του Δήμου Λαμιέων πήρε φέτος μια ξεχωριστή πρωτοβουλία σε συνεργασία με το Μουσικό Σχολείο Λαμίας, με σκοπό την ευαισθητοποίηση του ευρύτερου κοινού.

Το Μουσικό Σχολείο με την χορωδία AlBaTroS και το ροκ σύνολό του προετοίμασαν το τραγούδι «Τακούνια για καρφιά» (συνθέτης – στιχουργός Ορέστης Ντάντος, ερμηνεία Ιουλία Καραπατάκη), οι στίχοι των οποίων αναδεικνύουν το θέμα της έμφυλης βίας και των ανισοτήτων.

Στελέχη του Ξενώνα κατά την προετοιμασία και τις πρόβες της χορωδίας επισκέφθηκαν, κατ επανάληψη, το Μουσικό Σχολείο συζητώντας με τους μαθητές και τις μαθήτριες θέματα που τους απασχολούν και αφορούν την έμφυλη ισότητα.

**ΣΥΝΕΧΙΣΗ ΛΕΙΤΟΥΡΓΙΑΣ ΞΕΝΩΝΑ ΦΙΛΟΞΕΝΙΑΣ ΚΑΚΟΠΟΙΗΜΕΝΩΝ ΓΥΝΑΙΚΩΝ ΔΗΜΟΥ ΛΑΜΙΕΩΝ**

 **ΟΠΣ 6002732 - Ε.Π. «ΣΤΕΡΕΑ ΕΛΛΑΔΑ 2021-2027»**

 

Η δράση βιντεοσκοπήθηκε στις 17 Νοεμβρίου στην πλατεία Ελευθερίας με τη μορφή “flash mob” (δηλαδή, ξαφνικό event με την ελεύθερη συμμετοχή κοινού), από την οποία δημιουργήθηκε video clip, που θα διακινηθεί πανελλαδικά, προβάλλοντας το μήνυμα της Διεθνούς Ημέρας, αλλά και το έργο του Ξενώνα του Δήμου Λαμιέων, καθώς και το εξαιρετικό αποτύπωμα των μαθητών του Μουσικού μας σχολείου.

Το video clip, μπορείτε να το παρακολουθήσετε στον ηλεκτρονικό σύνδεσμο:

 <https://www.youtube.com/watch?v=kQ1RXp8xNMw>

Πληροφορίες:

* e-mail Ξενώνα Λαμίας: xenonas@lamia-city.gr
* Διεύθυνση Κοινωνικής Προστασίας & Αλληλεγγύης Δήμου Λαμιέων

Τηλ.: 22313 - 51069 (08:00-15:00)

**ΣΥΝΕΧΙΣΗ ΛΕΙΤΟΥΡΓΙΑΣ ΞΕΝΩΝΑ ΦΙΛΟΞΕΝΙΑΣ ΚΑΚΟΠΟΙΗΜΕΝΩΝ ΓΥΝΑΙΚΩΝ ΔΗΜΟΥ ΛΑΜΙΕΩΝ**

 **ΟΠΣ 6002732 - Ε.Π. «ΣΤΕΡΕΑ ΕΛΛΑΔΑ 2021-2027»**

 